kardosdrur/scandi-wiki huggingface dataset:
Bear Grylls

Edward Michael "Bear" Grylls (født 7. juni 1974) er en engelsk eventyrer, forfatter og Tv-vært. Han er bedst kendt for sin tv-serie Man vs. Wild som også kører under navnene Ultimate Survival & Born Survivor. I Danmark bliver serien sendt på Discovery Channel under navnet Ultimativ Overlevelse. I juli 2009 blev Bear udnævnt til Chief Scout, der er overhovedet for spejderbevægelsen i Storbritannien, som den yngste nogensinde. 
I 2011 udkom Bear Grylls' selvbiografi Mud, sweat and tears, som på dansk fik titlen Mod, sved og tårer. I bogen fortæller Bear Grylls om sit liv som ballademager i skolen, tiden som britisk elitesoldat ved den britiske specialstyrke Special Air Service også kendt som SAS, hans kamp om at overvinde Mount Everest og nå toppen af verdens tag, hans mange forsøg på at slå diverse ekstremsports-verdensrekorder, det nye liv han fik som tv-vært og meget mere.

Eksterne henvisninger 

 
 

Spejder
Tv-værter fra Storbritannien
Accord

Accord er en dansk butikskæde, der sælger og køber brugte dvd'er, blu-Ray's, cd'er og LP'er samt i mindre omfang bøger, tegneserier og kassettebånd mv.

Accord har 5 butikker i Storkøbenhavn pr. 2022:
 Accord Lyngby, Jernbanepladsen 35, 2800 Kgs. Lyngby ved Lyngby Station
 Accord Vesterbro, Vesterbrogade 63, 1660 København V
 Accord Nørrebro, Nørrebrogade 90, 2200 København N
 Sound, Fiolstræde 26, 1171 København K
 Sound, Amager Centret, 2300 København S

Historie 
Den første Accord-butik blev åbnet på Vesterbrogade i 1940 af Alfred E. Olsen. Efter 2. verdenskrig blev butikken flyttet til Gyldenløvesgade, hvor den lå frem til 1984.

I 1983 døde stifteren Alfred E. Olsen, og ingen af hans arvinger ville videreføre Accord. Efter et længerevarende ophørsudsalg blev Accord solgt til Frans Uffe Vestergård. Han lagde et halvt år senere Accord sammen med sine 2 andre butikker, Dr. Octopus og Pladepiraten i Nordre Frihavnsgade. Gennem 1980'erne og 1990'erne etablerede han nye butikker efter samme koncept, og i 2000 var der 5 butikker. De er siden blevet reduceret til 3 store butikker. Desuden er der kommet to butikker med navnet Sound, der fokuserer på vinylplader. Uffe Vestergaard døde i 2018, men kæden føres blandt andet videre af hans børn.

Et af Uffe Vestergaards initiativer var et lagersalg, der først blev afholdt i Helligåndshuset. Derefter flyttede det rundt til forskellige butikslokaler i København for til sidst at ende i Skindergade 14. Her var det muligt at købe cd'er, lp'er, dvd'er, bøger mv. til enhedspris, der faldt løbende gennem en måned. Hver gang en måned var omme, begyndtes der så forfra med et nyt lagersalg. Accord blev imidlertid ramt økonomisk af nedlukning under coronaviruspandemien og bagefter af store stigninger i husleje og energiregninger. Det blev derfor besluttet at lukke lagersalget med sidste dag 30. december 2022.

Noter

Eksterne henvisninger 

 Accord.dk

Butikker i København
Etableret i 1940
Albrecht Behmel

Albrecht Behmel (født 1971 i Stuttgart, Tyskland) er en tysk forfatter og historiker.

Biografi og værk 

Behmel har skrevet romaner, filmmanuskripter og faglitteratur. I 2003 vandt han Det Tyske Kunstakademis pris for et hørespil om den irske digter og forfatter Flann O'Brien. De fleste af hans romaner handler om Berlin, heste, dialekter, faldgruber for menneskelig kommunikation og søvnløshed. Han var medlem af det tyske liberale parti FDP mellem 2001 og 2010.

Bibliografi

Skønlitteratur 
 Homo Sapiens Berliner Art. Schenk, Passau 2010, 
(Homo Sapiens typisk Berlin)
 Die Berliner Express-Historie. 80000 Jahre in 42 Schlückchen. Berlin 2007, 
(Berlin Historien)
 Ist das Ihr Fahrrad, Mr. O'Brien?. SR 2003
(Er det din cykel, Mr. O'Brien?)
 Das Nibelungenlied Ibidem-Verlag, Stuttgart 2001, 
(Nibelungen Sang)

Faglitteratur 
 Die Mitteleuropadebatte in der Bundesrepublik Deutschland. Ibidem-Verlag, Hannover 2011, 
(Debat om Centraleuropa i Tyskland)
 1968 – Die Kinder der Revolution.. Hannover 2011, 
(1968: Børn af revolutionen)
 Was sind Gedankenexperimente? Stuttgart 2001, 
(hvilke tankeeksperimenter?)
 Themistokles. Stuttgart 2000, 
(Vinder af Salamis)

Referencer

Eksterne henvisninger 
 
 Website
 H-Net Reviews
 Catalogue, Library of Congress
 Interview, P. 27 
 Interview Blog
 Amazon Page
 100 Best Books
 Goodreads
 Neuschwansteiner
 Artitious

Eksterne henvisninger 

Tysksprogede forfattere
Debatbogsforfattere fra Tyskland
Historikere fra Tyskland
Personer fra Berlin
Personer fra Stuttgart
Manuskriptforfattere fra Tyskland
Dramatikere fra Tyskland
Romanforfattere fra Tyskland
The Football League 1895-96

The Football League 1895–96 var den ottende sæson af The Football League og dermed også det ottende engelske mesterskab i fodbold.

First Division blev vundet af Aston Villa FC, som dermed vandt ligaen og det engelske fodboldmesterskab for anden gang – første gang var i 1893-94.

Resultater

First Division

Op- og nedrykning 

De to hold, der sluttede på placeringerne 13-14 i First Division, spillede testkampe mod holdene, der sluttede som nr. 1-2 i Second Division.

West Bromwich Albion og Liverpool blev valgt til First Division 1896-97, mens de andre to hold den efterfølgende sæson måtte spille i Second Division.

Second Division 

Sæsonen 1895-96 var den fjerde i Second Division, og siden den foregående sæson havde Walsall Town Swifts forladt ligaen til fordel for Midland League. Som erstatning havde ligaen optaget Loughborough Town, der i 1894-95 havde vundet Midland League

De tre lavest placerede hold blev ikke genvalgt til den følgende sæson. Det betød, at Burslem Port Vale skiftede til at spille i Midland League, mens Crewe Alexandra fortsatte i The Combination. Da Rotherham Town ikke blev genvalgt til ligaen, lukkede klubben.

Som erstatning for de tre klubber valgte ligaen:
 Blackpool FC, der var blevet nr. 13 i Lancashire League i 1895-96, men som i de foregående fem sæsoner i ligaen var sluttet blandt de to bedste.
 Gainsborough Trinity FC, som i 1895-96 var blevet nr. 2 i Midland League.
 Walsall FC, som i 1895-96 var blevet nr. 3 i Midland League, og som vendte tilbage til The Football League blot én sæson efter, at klubben ikke var blevet genvalgt til Second Division.

Kilder / eksterne henvisninger 
 RSSSF – England 1895-96

Noter 

Sæsoner i The Football League
Fodbold i 1895
Fodbold i 1896
Val Barker trofæet

Val Barker trofæet er en udmærkelse, der gives ved de Olympiske Leges bokseturnering til den bokser, der vurderes at være den bedste tekniker blandt turneringens deltagere. Trofæet er opkaldt efter den engelske amatørbokser Val Barker, der i 1891 blev engelsk mester og siden formand for Fédération Internationale de Boxe Amateur.

Modtagere 

|}

Kilder 
 Oversigt over modtagere af Val Barker trofæet

Boksning
Sommer-OL
Etableret i 1936
Blomstervænget

Blomstervænget er en vej i Kongens Lyngby. Vejen er især kendt for filmstudierne som oprindelig ejedes a ASA film og for Far til Fire filmene.

Vejen går fra Nybrovej, krydser Ulrikkenborg Allé, slår et knæk og forsætter mod øst derefter parallelt med Christian X's Allé forbi Hollandsvej og ender blindt før Mariebjerg Kirkegård.
Filmstudierne ligger som nummer 52 op til Marienbjerg Kirkegård.

Filmstudierne fører deres historie tilbage til 1936 da Lyngby-Taarbæk Kommune solgte Blomstervænget 52 til Filmatelieret ASA.
I 1972 overtog staten ejendommen og en række mindre produktionsselskaber havde til huse på området der hed Det Danske Filmstudie.
Efter at have kørt med underskud solgte Kulturministeren ejendommen til Angel Studio A/S.
Blandt de selskaber der i 2005 havde lokale på adressen var Crone Film Produktion, Waterfront, M&M Productions, Moviefan, Regner Grasten Filmproduktion og Frontier Media. Angel Production vil også flytte til stedet.

Henvisninger 

Gader i Kongens Lyngby
Aserbajdsjans nationalforsamling

Aserbajdsjans nationalforsamling (aserbajdsjansk: Milli Məclis) er nationalforsamlingen (parlamentet) i Aserbajdsjan. Nationalforsamlingen er et etkammersystem med 125 medlemmer valgt direkte af folket i enkeltmandskredse for femårige perioder. Nationalforsamlingen har til huse i hovedstaden Baku.

Den nuværende talsmand er Ogtaj Asadov, der tiltrådte 2. december 2005.

Det sidste valg blev gennemført 7. november 2010. Valget efter blev afholdt i november 2015.

Ekstern henvisning

Kilder 

	

Aserbajdsjans politik
Parlamenter
Etableret i 1918
Bygninger, konstruktioner og anlæg i Baku
Robin Gibb

Robin Hugh Gibb (22. december 1949 – 20. maj 2012) var en britisk sanger og sangskriver. Han er bedst kendt for sin rolle i Bee Gees, som han dannede sammen med sin tvillingebror Maurice Gibb og sin ældre bror Barry Gibb.

Efter en karriere som varede over seks årtier stod Robin Gibb på scenen for sidste gang i februar 2012 (i London Palladium) under en støttekoncert til ære for det britiske militær. 20. maj 2012 døde Robin Gibb 62 år gammel efter længere tids kræftsygdom.

Robin Gibb (og de øvrige medlemmer af Bee Gees) var storebrødre til Andy Gibb, der døde som 30-årig efter et længerevarende Kokainmisbrug.

Robin Gibb besøgte Danmark i 2009, med en koncert med Danmarks Radios Symfoniorkester på Ledreborg Slot ved Lejre.

Eksterne henvisninger

Referencer 

Sangere fra England
Bee Gees
Sprogmiljø

Sprogmiljø er betegnelsen for karakteren af det omgivende miljøs betingelser for udvikling af sprog. 
Sprogmiljøet afstikker rammen for, hvilke sproglige påvirkninger individet har mulighed for at modtage fra sine omgivelser: 
	graden af sproglig mangfoldighed og sproglige nuancer 
	mængde og kvalitet af det talte sprog
	stemning og stemthed
	indretning
	tilgængelige materialer (bøger, skrivematerialer, IT)
	musiske/kreative indtryk og udtryk 
	kulturelle oplevelser

Sprogmiljøet påvirkes af mennesker, materialer og oplevelser.

Litteratur 
 Sprogmiljøer i børnehøjde. Tværfaglig inspiration til arbejdet med børns sprog. Marquardsen, Anne Marie (2011)(red), København: Dansk Psykologisk forlag.

Miljø
Ord og vendinger
Jepsen

Jepsen er et dansk-norsk patronymt efternavn som betyder "søn af Jep" (svarende til Jacob). En homogen version af navnet er Jebsen. Efternavnet Jepsen har forskellige stavemåder, herunder det engelske Jepson. Jepsen kan henvise til:

Efternavn 
 Aage Jepsen Sparre (1462 – 1540), dansk præst, ærkebiskop af Lund 
 Allan Kierstein Jepsen (f. 1977), dansk fodboldspiller
 Carly Rae Jepsen (f. 1985), canadisk singer/songwriter og deltager i Canadian Idol
 Hans Lyngby Jepsen (1920 – 2001), dansk forfatter
 Les Jepsen (f. 1967), amerikansk professionel basketballspiller
 Kevin Jepsen (f. 1984), amerikansk professionel basketballspiller og i 2008 olympisk deltager
 Maria Jepsen (f. 1945), tysk, kvindelig førstebiskop  i den evangeliske kirke i Tyskland og på verdensplan
 Mary Lou Jepsen (f. 1965), amerikansk, grundlægger af projektet One Laptop Per Child   
 Roger Jepsen f. 1928), amerikansk politiker
 Fernando Iepsen (f. 1960), brasiliansk politiker og elektriker
 Finn Lynge Jepsen (f. 1968) Dansk advokat

Jebsen 
 Jørg Tofte Jebsen
 Peter Jebsen
 Hans Michael Jebsen

Se også 
 Jepson

Navne
Biggie & Tupac

Biggie & Tupac er en dokumentarfilm fra 2002, om rapikonerne The Notorious B.I.G. og Tupac Shakur, instrueret af Nick Broomfield. Filmen undersøger drabene på de to ikoner, som nogle hævder blev organiseret af Suge Knight, lederen af Death Row Records. Filmen, undersøger også LAPD's rolle i sagen, samt deres efterfølgende efterforskning. Dokumentaren havde premiere den 11. januar, 2001 under Sundance Film Festival.

Filmen interviewer flere personer, som kendte de to rappere og undersøger en flere oplysninger om deres liv. Filmen er baseret på forskellige vidneudsagn og stiller spørgsmål, om de faktiske omstændigheder unde rpolitiets efterforskning af sagen.

Filmen kommer ikke med et svar på hvem der dræbte ham. I et BBC-radiointerview den 7. marts, 2005 da Bloomfield, blev spurgt om spørgsmålet "Hvem dræbte Tupac?" svarede han (citerede Snoop Dogg) "Den store fyr ved siden af ham i bilen... Suge Knight."

En, af filmens oprindelige distributører trak sig pga. af frygt for hævn fra Death Row Records, som var kendt for sine "tvivlsomme metoder". Desuden nægtede en kamera-kvinde at følge instruktøren Nick Broomfield under et interview med Suge Knight, mens han sad i fængsel.

Filmens, koncept er baseret på, en af instruktørens tidligere film fra 1998, ved navn Kurt and Courtney, som handler om forholdet mellem Courtney Love og Kurt Cobain, samt årsagen til hans død.

Medvirkende 
 The Notorious B.I.G. (arkivoptagelser) 
 Tupac Shakur (arkivoptagelser) 
 Nick Broomfield
 Russell Poole
 David Hicken
 Billy Garland
 Voletta Wallace, Biggie's mor
 Mopreme
 Kevin Hackie
 Reggie Wright Sr.
 Frank Alexander
 Sonia Flores
 Marshall Bigtower
 Don Seabold
 Mark Hyland
 Lil' Cease
 Marion "Suge" Knight
 Joe Clair (arkivoptagelser) 
 Sean "P. Diddy" Combs (arkivoptagelser) 
 Gene Deal
 Snoop Dogg (arkivoptagelser) 
 Kidada Jones (arkivoptagelser) 
 Rafael Perez (arkivoptagelser) 
 Dan Quayle (arkivoptagelser) 
 Afeni Shakur, mor til Tupac (arkivoptagelser) 
 Mike Tyson (arkivoptagelser)

Se også 
 Notorious (2009)

Kilder

Eksterne henvisninger 
 
 Biggie & Tupac på filmweb.pl 

Dokumentarfilm fra Storbritannien
Tupac Shakur
Britiske film fra 2002
Kårbø

Kårbø er en lille bygd på øen Holsenøy i Meland kommune uden for Bergen i Norge.

Bygden ligger langs en sidevej til Holsenøys hovedvej mod Skjelanger . Vejen slutter på kajen ved Kårbøvågen .

Der er i dag få fastboende på Kårbø i modsætning til før 1960'erne hvor flytningen til byen startede . Mange beholdt boligen på "landet" og i nogle tilfælde pendlede den ene part af familien (oftest manden) og var kun hjemme i weekenden.

I 2012  bygges ved nedkørslen til Kårbø festlokaler med køkken m.m. til 100-150 personer, og længere ude er der kommet en cafe/pub som foreløbig er åben fredag/lørdag i sommermånederne.

Meland
Kategoria Superiore 2011-12

Den albanske Superliga 2011–12 sæson var den 73 officielle udgave af det albanske mesterskab i fodbold på højeste niveau. Sæsonen begyndte den 10. september 2011 og sluttede den 12. maj 2012.

De forsvarende mester Skënderbeu Korçë genvandt mesterskabet.

Tabel 

1:Pogredeci er fratrukket tre point af det albanske fodboldforbund for tilskuere uroligheder.
2:Laçi er fratrukket seks point af det albanske fodboldforbund for tilskuere uroligheder.
3:Dinamo er fratrukket tre point af FIFA for ikke at udbetale løn til Dario Bodrusic.

Målscorer 
Pr. 16. maj, 2011.

Kilder 

Fodboldsæson 2011-12
Fodbold i Albanien
Kategoria Superiore 2010-11

Den albanske Superliga 2010–11 sæson var den 72. officielle udgave af det albanske mesterskab i fodbold på højeste niveau. Sæsonen begyndte i august 2010 og sluttede den 16. maj 2011.

Skënderbeu Korçë vandt mesterskabet.

Tabel 

1:Flamurtari Vlorë er fratrukket tre point for at forlade kamp.
2:Elbasani blev fratrukket tre point for manglende lønudbetaling til Darko Perić.

Målscorer 
Pr. 16. maj, 2011.

Kilder 

Fodboldsæson 2010-11
Fodbold i Albanien
Ligue 1 2010-11

Ligue 1 2010-11 var den 73. udgave af Ligue 1, den bedste franske fodboldrække. Turneringen blev afviklet fra 7. august 2010 til 29. maj 2011.

Tabel

Statistik

Målscorere 

Sidst opdateret: 29. maj, 2011
Kilde: Official Goalscorers' Standings

Assister 

Sidst opdateret: 29. maj, 2011
Kilde: Official Assists' Table 

Fodboldsæson 2010-11
2010-11
Ørum Sø

Ørum Sø er en 425 hektar stor, omkring 2 m dyb sø i Sydthy. Den dannede frem til midten af 1800-tallet et sammenhængende søområde sammen med Roddenbjerg og Flade Sø der ligger vest for søen. Afvandingsprojekter der påbegyndtes i 1868 har adskilt søerne. Projektet lykkedes og i nogle år høstede man store mængder hø på 1.200 ha søbund der var blevet indvundet, men blev allerede opgivet efter 7 år på grund af for høje omkostninger til pumper og vedligehold af kanaler. Ørum Sø har i den nordøstlige ende tilløb fra Hvidbjerg Å der kommer fra Ovesø. og danner med disse et EF-habitatområde. Den har afløb gennem en kanal med sluse ned til Krik Vig i nordenden af Nissum Bredning i Limfjorden. Ikke langt fra tilløbet ligger ud ud til åen voldstedet efter Ørum Slot.

Ørum Sø er en del af Nationalpark Thy og en del af Natura 2000-område nr. 27 Hvidbjerg Å, Ove Sø og Ørum Sø og er habitatområde

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 
 Flade og Ørum Søer  på coast-alive.eu
 Om Ørum Sø på DSD
 For dyrt at holde Flade Sø tørlagt på dettabteland.dk

Søer i Thisted Kommune
Nationalpark Thy
G-Police

G-Police er et skydespil, udviklet og udgivet af Psygnosis i 1997 til PlayStation og PC. Spillet har en enkelt efterfølger, G-Police: Weapons of Justice, som blev udgivet i 1999 til PlayStation. I 2007 blev G-Police gjort tilgængelig for download på PlayStation Network (kun i Europa).

Kilder 
 Information omkring G-Police
PlayStation-spil
Windows-spil
Frankrigs parlamentsvalg 2012

Frankrigs parlamentsvalg 2012 blev afholdt den 10. og den 17. juni 2012. I Polynesien og på ambassader og konsulater i Amerika afholdtes første runde allerede den 2. juni, på øvrige ambassader og konsulater foregik første runde den 3. juni, mens første runde i Guadeloupe, i Guyana, i Martinique, på Saint-Barthélemy, på Saint-Martin og på Saint-Pierre-et-Miquelon fandt sted den 9. juni. Ovennævnte områder afholdt anden runde den 16. juni.

Resultat 
Resultatet af valget blev, at præsidentens fløj fik flertal i parlementet med i alt 331 mandater (57,37%).

Kilder

Eksterne henvisninger 
 
 

Parlamentsvalg 2012
Politiske valg i 2012
Live at Montreux

Live at Montreux er et livealbum af The Dubliners udgivet i 1977.
De medvirkende er Luke Kelly, Barney McKenna, John Sheahan og Jim McCann.

Albummet blev optaget på Montreux Jazz and Folk Festival i 1976 og indeholder sange fra The Dubliners tidligere udgivelser.

Spor

Side Et 
 "Fairmoye Lassies and Sporting Paddy"
 "Lark in the Morning"
 "Four Green Fields"
 "Sheahan's Selection – Belfast Hornpipe/Doherty's Reel/Honeymoon Reel/Acrobat/Village Bells/Colonel Rodney

Side To 
 "The Town I Loved So Well"
 "Kelly, the Boy from Killane"
 "The Mason's Apron"
 "Montreux Monto"

Referencer 

The Dubliners-livealbum
Livealbum fra 1977
Cam Gigandet

Cam Joslin Gigandet (født 16. august 1982 i Auburn, Washington) er en amerikansk skuespiller som har medvirket i Never Back Down, Twilight, The O.C. , The Roommate, Burlesque og Priest.

Roller 
 Codename: Geronimo (2012) Stunner
 Priest (2011) Hicks
  Trespass (2011) Jonah
 The Roommate (2011) Stephen
 Burlesque (2010) Jack
 Easy A (2010) Micah
 The Experiment (2010) Chase
 Pandorum (2009) Gallo
 The Unborn (2009) Mark
 Twilight (2008) James
 Never Back Down (2008) Ryan McCarthy
 Who's Your Caddy? (2007) Mick
 Orange County (15 episoder, 2005-2006) Kevin Volchok
 Jack & Bobby (6 episoder, 2005) Randy Bongard
 The Young and the Restless (7 episoder, 2004) Daniel Romalotti
 Mistaken (2004) Joe
 CSI: Crime Scene Investigation (1 episode, 2003) Mark Young
 Feeling the Heat (2003) Mark Young

Eksterne henvisninger 

 

Skuespillere fra Washington
Personer fra Tacoma
Emanuelle Araújo

Emanuelle Araújo (født 21. juli 1976 i Salvador, Brasilien) er en brasiliansk skuespiller.

Eksterne henvisninger 

 

Skuespillere fra Brasilien
Personer fra Salvador
CLAY Keramikmuseum Danmark

CLAY Keramikmuseum Danmark er et selvejende museum for keramisk kunst, kunsthåndværk og design, beliggende i Middelfart.

Museet blev stiftet i 1994 under navnet Keramikmuseet Grimmerhus på initiativ af en gruppe keramiske kunstnere, Clay Today. I 2002 blev det fusioneret med det internationale keramiske center Guldagergaard ved Skælskør under navnet Danmarks Keramikmuseum. Efter fusionens ophævelse i 2004 fik museet i Middelfart navnet Danmarks Keramikmuseum Grimmerhus. I foråret 2015 skiftede museet så navn til CLAY Keramikmuseum Danmark.

Ud over en række enkeltværker af danske og internationale keramikere rummer Clay flere samlinger af keramisk kunst: Poul Erik Madsen-samlingen (2006), Erik Veistrups samling (erhvervet i hhv. 2005 og 2012) og Royal Copenhagen Museum (2011). Sidstnævnte omfatter værker produceret på fabrikkerne Den kongelige Porcelainsfabrik, Bing & Grøndahl og fajancefabrikken Aluminia.

Kilder 
 Lise Seisbøll (red.): Fra ler til keramik. 61 s., ill. i farver, Middelfart 2002. .

Eksterne henvisninger 
 CLAY Keramikmuseum Danmarks hjemmeside

Museer i Middelfart
Museumssamlinger i Danmark
Museer etableret i 1994
Design fra Danmark
Grimmerhus

Grimmerhus i Middelfart blev opført 1856-57 i historicistisk stil som enkesæde for herregården Hindsgavl efter arkitekt Johan Daniel Herholdts (1818-1902) tegninger. Bygningen har tjent forskellige formål, bl.a. privatbolig og lægeklinik. Gennem det meste af det 20. århundrede var Grimmerhus pensionat. Siden 1994 har Grimmerhus rummet et museum for keramisk kunst, kunsthåndværk og design, CLAY Keramikmuseum Danmark.

Kilder 
Dragsbo, Peter: Bogen om Grimmerhus. 72 s., ill. . Middelfart 1996.

Bygninger, konstruktioner og anlæg i Middelfart
Etableret i 1857
Ryslinge Friskole

Ryslinge Friskole blev startet i 1856 og er en Grundtvig-Koldsk friskole i Ryslinge. Den har 186 elever, fordelt på 0.-9. klassetrin i ét spor. Myretuen med 12 ansatte er knyttet til friskolen. Det er en integreret daginstitution, normeret til 50 børn i børnehaven og 14 børn i vuggestuen.

Noter 

Friskoler i Danmark
Bygninger, konstruktioner og anlæg i Faaborg-Midtfyn Kommune
Torbens Datter

Torbens datter og hendes faderbane  (DgF 288) er en folkevise, hvis eneste opskrift findes i Det mindre stockholmske Håndskrift nr. 7, fra 1641.

Handling 
Visen handler om nogle mænd, som vil have blodhævn for deres slægtning. Manden der har begået drabet hedder Hr. Torben. 
Mændene sliber deres spyd og rider ud til Hr. Torbens mark, hvor han pløjer. Da mændene siger, at de vil hævne deres slægtning, beder Hr. Torben dem om at tage al hans ejendom og hans datter og til gengæld lade ham gå. Dette vil mændene ikke, så de slår ham ihjel og rider ind på hans gård for, at lyse drabet.

På gården træffer Hr. Torbens datter, som byder gæsterne velkommen, underholder dem og skåler med dem. En af mændene fortæller, at han ikke ville have dræbt Hr. Torben, hvis han havde vidst, hvor dejlig en datter han havde. Da finder datteren ud af, at hendes fader er død.Hun bliver ked af det og siger, at drabet på hendes fader har bragt hende meget sorg, hvorefter en af mændene lover, at han vil lade hende få det så godt som han selv. Derefter rider han ud over heden med hende.

Opbygning 
Visen er af typen toliniet strofe med mellem- og omkvæd. Denne opbygning anses normalt for at være tegn på en ældre vise. Den indledes med en stevstamme:
Vi vare så mange søskende små,
— under liden —
så årlig faldt os faderen fra.
Der dagen han dages, og duggen den driver så vide. 

Hr. Torben, der bliver dræbt, hører til lavadelen. Meget tyder på, at han kun har et barn, da datteren må søge til en anden familie, for at overleve efter faderens død. 

Ære, kønsroller og slægt vs individ er hovedtemaer i  ”Torbens datter” og er dermed meget centralt i historien. Det gælder, specielt ære og slægt vs individ, som er motiverne for drabet på Hr. Torben, hvilket fremgår af dette citat: 

" Her går du Hr. Torben, så fager og fin" 

Mændene vil have hævn for deres afdøde slægtning, da deres slægt har mistet ære, fordi Hr. Torben - eller en af hans slægtninge - slog deres slægtning ihjel. For at genvinde deres slægts ære, bliver slægten nødt til at dræbe Hr. Torben. 

Hr. Torben forsøger at genoprette balancen i æresfordelingen ved at, ”give Eder hus og gård, dertil min datter, så væn en mår.”  På denne måde fremgår det, at kvinden i denne vise kan byttes som en handelsvare.

Se også 
 Danmarks gamle Folkeviser  V nr. 288

Folkeviser